

PROJEKTS uz 14.09.2023.

vēlamais datums izskatīšanai Finanšu komitejā 20.09.2023.

domē: 28.09.2023.

sagatavotājs: Daina Tīruma

ziņotājs: Artis Brūvers

LĒMUMS

# Ādažos, Ādažu novadā

2023. gada 28. septembrī Nr.{{DOKREGNUMURS}}

**Par transportlīdzekļu nodošanu pašvaldības aģentūrai “Carnikavas komunālserviss” pārvaldīšanā**

Ādažu novada pašvaldības turējumā (līzingā) ir transportlīdzekļi - pasažieru autobuss Isuzu Novo, valsts reģistrācijas Nr. NP 2670, automašīnu Toyota Proace Verso, valsts reģistrācijas Nr. MU3528 un ekskavators-iekrāvējs CASE 695 ST (visi kopā - transportlīdzekļi).

Saskaņā ar Ādažu novada pašvaldības domes 2021. gada 27. oktobra lēmumu Nr. 150 “Par Saimniecības un infrastruktūras daļas reorganizāciju”, pašvaldības aģentūra "Carnikavas komunālserviss" (turpmāk - Aģentūra) ir reorganizētās Saimniecības un infrastruktūras daļas personāla, finanšu, mantas, tiesību un saistību pārņēmēja.

Ādažu novada pašvaldības nolikuma 58. punktā noteikts, ka pašvaldības manta tiek nodota apsaimniekošanā (pārvaldīšanā) pamatojoties uz domes lēmumu un savstarpēji noslēgto apsaimniekošanas līgumu. Rīcība ar Aģentūrai nodoto mantu notiek Publisko aģentūru likumā, Aģentūras nolikumā, iekšējos normatīvajos aktos un domes lēmumos noteiktajā kārtībā.

Ādažu novada pašvaldības 2022. gada 28. decembra saistošo noteikumu Nr. 87/2022 "Izglītojamo pārvadājumu pakalpojumu kārtība Ādažu novada pašvaldībā" 3. punkts nosaka, ka pašvaldība nodrošina izglītojamo autobusa pārvadājuma pakalpojumus Carnikavas pagastā dzīvojošiem Carnikavas pamatskolas izglītojamajiem, ja sabiedriskais transports nav pieejams, un Ādažu novadā deklarētiem speciālo skolu izglītojamajiem domes noteiktajā kārtībā.

2022. gada 23. februāra noteikumu Nr. 7 "Transportlīdzekļu izmantošanas kārtība Ādažu novada pašvaldībā" 7. punkts nosaka, ka pašvaldības īpašumā (valdījumā) esošos transportlīdzekļus iestādēm nodod ar domes lēmumu.

Lai Aģentūra varētu nodrošināt autobusa pārvadājuma pakalpojumu, veikt pašvaldības nozīmes ielu un ceļu uzturēšanu un citas funkcijas Aģentūras atbildības jomās, nepieciešams nodot pašvaldības turējumā (līzingā) esošos transportlīdzekļus Aģentūrai pārvaldīšanā.

Pamatojoties uz Pašvaldību likuma 10. panta pirmās daļas 21. punktu un 73. panta astoto daļu, Publisko aģentūru likuma 24. panta pirmo daļu, pašvaldības 2022. gada 23. februāra saistošo noteikumu Nr. 17/2022 "Pašvaldības aģentūras "Carnikavas komunālserviss" nolikums" 7.4., 7.11. un 7.14. punktu, Ādažu novada pašvaldības 2022. gada 23. februāra noteikumu Nr. 7 "Transportlīdzekļu izmantošanas kārtība Ādažu novada pašvaldībā" 7. punktu, kā arī Finanšu komitejas 20.09.2023. atzinumu, Ādažu novada pašvaldības dome

**NOLEMJ:**

1. Nodot Aģentūrai pārvaldīšanā Ādažu novada pašvaldības turējumā (līzingā) esošos transportlīdzekļus:
   1. pasažieru autobusu Isuzu Novo, valsts reģistrācijas Nr. NP 2670;
   2. automašīnu Toyota Proace Verso, valsts reģistrācijas Nr. MU3528;
   3. ekskavatoru-iekrāvēju CASE 695 ST.
2. Aģentūrai nodrošināt 1.1. punktā noteiktā transportlīdzekļa izmantošanu Carnikavas pagastā dzīvojošo Carnikavas pamatskolas izglītojamo pārvadāšanai, ja sabiedriskais transports nav pieejams, un Ādažu novadā deklarēto speciālo skolu izglītojamo pārvadāšanai domes noteiktajā kārtībā.
3. Pašvaldības izpilddirektoram veikt lēmuma izpildes kontroli.

Pašvaldības domes priekšsēdētāja K. Miķelsone

CKS, GRN, IDR - @